**Korteriühistutele jalgrattaparkla rajamise toetuse andmise juhend**

**Eeldused**

 vähemalt 6 korteriomandiga korteriühistu (edaspidi KÜ) või kaks või enam KÜt, kus kokku on vähemalt 6 korteriomandit.

* KÜ otsus, milles korteriomanikud on korteriomanike häälteenamusega otsustanud

jalgrattaparkla rajamise.

 maa omaniku nõusolek, kui jalgrattaparkla soovitakse rajada võõrale maale.

* on tutvutud ja tegutsetakse kooskõlas Tartu linnavolikogu 01.07.2015 määrusega "Korteriühistule rattaparkla ja jalgrattaparkla ehitamise või süvakogumismahuti paigaldamise toetuse andmise kord" https://www.riigiteataja.ee/akt/428062015023

täidetakse jalgrattaparkla rajamisele esitatavad nõudeid.

**Jalgrattaparkla rajamisele esitatavad nõuded**

1. Jalgrattaparkla peab paiknema elamu lähedal ja mitte häirima muud liiklust.
2. Jalgrattaparkla tuleb paigaldada kõva- või kergkattega alusele, mitte murule.
3. Jalgrattaparkla seadmed peavad tagama, et:

- erineva rehvilaiusega jalgrattad oleksid hästi kinnitatavad ja ei läheks ümber jalgrattale kinnitatud pakkide või külgtuule mõjul;

- jalgratta raami kinnitamine hoiuraami külge oleks mugav ka siis, kui lähimad parkimiskohad on hõivatud;

- oleks võimalik jalgratta vargakindel kinnitamine;

- nende konstruktsioon oleks tugev ja ei oleks ümberlükatav.

1. Jalgrattaparkla kohale ei tohi jääda puuoksi ega õhuliine, mis võivad kahjustada kasutajate tervist ja vara.
2. Jalgrattaparkla tuleb eraldada autoparklast füüsilise tõkkega (eraldusriba, piire, postid)
3. jalgrattaparkla ümber peab jääma piisavalt vaba ruumi, et oleks tagatud mugav kasutamine.
4. jalgrattaparklale peab olema tagatud ligipääs. Ligipääsuteed ja jalgrattaparkla ümbrust tuleb hooldada korteriühistul aastaringselt, et oleks tagatud mugav kasutamine.

Leida sobiv (vt nõudeid jalgrattaparklatele) jalgrattaparkla. Lahenduse leidmisel võib olla abiks käesoleva juhendi lõpus antud link. Koostada arhitektuurne eskiisprojekt. Kooskõlastada see linnaarhitektiga: Tõnis Arjus, Küüni 5 III k ruum 321, tel 736 1254; 5304 6148, tonis.arjus@raad.tartu.ee ja kaevelubade peaspetsialistiga: Riho Okas, Raekoja plats 3 II k ruum 205, 736 1217, Riho.Okas@raad.tartu.ee).

jalgrattaparklad: leida töö teostaja, küsida hinnapakkumine. Litsentsiga ehitustööde teostajaid leiab Majandus- ja kommunikatsiooniministeeriumi majandustegevuse registri otsingust: http://mtr.mkm.ee/default.aspx?s=otsiettevotja Otsingus tuleks täita lahtrid Maakond (Tartumaa), Linn (Tartu) ja Tegevusala (ehitamine).

Toetuse saamiseks peab taotleja esitama linnamajanduse osakonnale (enne 01. oktoobrit) järgmised dokumendid:

1) kirjalik avaldus, milles esitatakse taotleja nimi, registrikood, asukoha aadress ja kontaktandmed (telefon, e-post jms) ja taotletav summa; soovitusliku avalduse vormi leiab:

jalgrattaparkla avalduse vorm

2) alla 20 m2 ehitusaluse pinnaga rattaparkla arhitektuurne eskiisprojekt (sealhulgas asendiplaan mõõtkavas 1:500, põhiplaan, illustratiivsed vaated koos selgitusega), mis on kooskõlastatud linnaarhitektiga, või üle 20 m2 ehitusaluse pinnaga rattaparkla ehitamise korral arhitektuuri ja ehituse osakonna arvamus esitatud ehitusteatise kohta;

3) korteriomanike häälteenamusega tehtud otsus rattaparkla ehitamise kohta;

4) vähemalt kahelt ettevõtjalt võetud hinnapakkumus rattaparkla, sealhulgas nende maksumuse kohta;

5) maa omaniku nõusolek, kui rattaparkla soovitakse ehitada võõrale maale.

**jalgrattaparkla suuruse valimine**

jalgrattaparkla suuruse valikul on oluline korterite arv majas, ja elamu suurus. Vastavalt EVS 843:2003 Linnatänavad tuleb korruselamu puhul arvestada jalgrataste parkimisvajaduseks 1 parkimiskoht 100 m2 suletud brutopinna kohta.

**jalgrattaparklasse sobivaid tooteid leiate näiteks:**

rattahoidjad

<http://extery.com/et/products/accessories/>

<http://www.parkdisain.ee/>

<http://www.pomo.ee/>

http://www.tartekplus.ee

<http://haljastuselement.ee/>

http://www.tommi.ee/

http://streetfurn.com/index.php?route=common/home

elektroonilised lahendused

<http://bikeep.com/>

rattamajad

<http://www.hakude.ee/>